STEC ได้เวลาเก็บ! โบรกฯชี้สะท้อนปัจจัยลบมากแล้ว ลุ้นงบฯ Q4-ปี 63 ฟื้นตัวแนะซื้อเป้า 20 บ.
STEC ได้เวลาเก็บ! โบรกฯชี้สะท้อนปัจจัยลบมากแล้ว ลุ้นงบฯ Q4-ปี 63 ฟื้นตัวแนะซื้อเป้า 20 บ.
STEC ได้เวลาเก็บ! โบรกฯชี้สะท้อนปัจจัยลบมากแล้ว ลุ้นงบฯ Q4-ปี 63 ฟื้นตัวแนะซื้อเป้า 20 บ.
11 ธ.ค. 2562

ผู้สื่อข่าวรายงาน บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด(มหาชน) หรือ STEC ณ เวลา 10.59 น. อยู่ที่ระดับ 13.90 บาท หรือ 0.40 บาท หรือ 2.96%  ราคาหุ้นเริ่มฟื้นตัวหลังเป็นขาลงมานาน

บล.เมย์แบงก์ กิมเอ็ง (ประเทศไทย) ระบุในบทวิเคราะห์ฯว่า ราคาหุ้น STEC ถูกกระทบจาก 2 ข่าวลบ คือ กรณีคณะกรรมการป้องกันและปราบปรามการทุจริตแห่งชาติ (ป.ป.ช.) มติชี้มูลความผิด STEC ในฐานะผู้ให้การสนับสนุนกรณีเรียกสินบนแลกให้เรือขนส่งอุปกรณ์โรงไฟฟ้าขนอมเทียบท่า และกรณีการก่อสร้างอาคารรัฐสภามีความล่าช้า
อย่างไรก็ตามมองว่าราคาหุ้นปัจจุบันปรับตัวลดลงตอบรับข่าวลบมากแล้ว ขณะที่แนวโน้มผลประกอบการในไตรมาส 4/62 และ ปี 2563 จะฟื้นตัวดีขึ้น แม้ไม่เด่น คงแนะนำ”ซื้อเก็งกำไร”ให้ราคาเป้าหมาย 20 บาท
นอกจากนี้มีรายงานว่า STEC ได้รับการขยายระยะเวลาก่อสร้างอาคารรัฐสภาใหม่ไปจนถึงสิ้นปี 2563 หลังก่อสร้างแล้ว 75% พร้อมตั้งเป้ารายได้ปี 2563 ที่ 3.3-3.5 หมื่นล้านบาท คาดรับงานใหม่อีก 4 หมื่นล้านบาท ประมูลงานไม่ต่ำกว่า 1 แสนล้านบาท ขณะที่ตุน Backlog ในมือเกือบ 9 หมื่นล้านบาท